paragraph_text: Erupcija vulkana Eyjafjallajökull 2010. odnosi se na seriju znatne vulkanske aktivnosti Eyjafjallajökulla na jugu Islanda tijekom 2010. godine. Bila je to prva vulkanska erupcija tog vulkana nakon gotovo 200 godina. Seizmička aktivnost započela je već potkraj 2009. te dovela do erupcije 20. ožujka 2010. godine.<ref> Druga erupcija započela je 14. travnja 2010. i dovela do najvećeg poremećaja zračnog prometa u povijesti Europe uzrokovanog prirodnom katastrofom. Milijuni putnika ostali su zaglavljeni u zračnim lukama od 15. travnja.